ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ప్రెస్ ఇన్ఫర్మేశన్ బ్యూరో కు ప్రిన్సిపల్ డైరెక్టర్ జనరల్ గా పదవీబాధ్యతల ను స్వీకరించిన శ్రీ మనీష్ దేశాయి
పత్రికా సమాచార కార్యాలయం  యొక్క ప్రిన్సిపల్ డైరెక్టర్ జనరల్ గా శ్రీ మనీష్ దేశాయి ఈ రోజు న పదవీబాధ్యతలను స్వీకరించారు. ఈ పదవి ని నిర్వహిస్తూ వచ్చిన శ్రీ రాజేశ్ మల్హోత్ర నిన్నటి రోజున పదవీవిరమణ చేయడంతో ఆయన తరువాత ఈ పదవి ని శ్రీ మనీష్ దేశాయి చేపట్టారు.
శ్రీ మనీష్ దేశాయి 1989 బ్యాచ్ కు చెందిన ఇన్ఫర్మేషన్ సర్వీస్ అధికారి. ఇంతకు ముందు, ఆయన సెంట్రల్ బ్యూరో ఆఫ్ కమ్యూనికేషన్ కు ప్రిన్సిపల్ డిజి గా వ్యవహరించారు. సెంట్రల్ బ్యూరో ఆఫ్ కమ్యూనికేషన్ అనేది ప్రభుత్వ ప్రకటనల మరియు అవుట్ రీచ్ కార్యకలాపాలను పర్యవేక్షిస్తుంది.
శ్రీ మనీష్ దేశాయి మూడు దశాబ్దాల పాటు సాగిన తన ప్రముఖ వృత్తి జీవనంలో ఫిల్మ్ స్ డివిజన్ కు డిజి గా, ఐఐఎమ్ సికి అడిషనల్ డిజి  గా, సిబిఎఫ్ సి కి ముఖ్య కార్యనిర్వహణ అధికారి  గా వివిధ హోదాలలో సేవలను అందించారు. ఆయన ఫిల్మ్ స్ డివిజన్ లో ఉన్న తన పదవీకాలంలో ముంబయి లో నేషనల్ మ్యూజియం ఆఫ్ ఇండియన్ సినిమాను ఏర్పాటు చేయడంలో పాలుపంచుకొన్నారు.
శ్రీ మనీష్ దేశాయి ఒక దశాబ్ద కాలానికి పైగా పిఐబి ముంబయి లో విధులను నిర్వహించారు. అప్పట్లో, గోవా లో ఇంటర్ నేషనల్ ఫిల్మ్ ఫెస్టివల్ ఆఫ్ ఇండియా  సహా వేరు వేరు జాతీయ కార్యక్రమాలు మరియు అంతర్జాతీయ కార్యక్రమాలు జరిగినప్పుడు వాటికి ప్రసార మాధ్యమాలకు సంబంధించిన కార్యకలాపాలను శ్రీ మనీష్ దేశాయి యే పర్యవేక్షించారు.
ప్రధాన మంత్రి కార్యాలయం
ప్రధాన మంత్రి కి, రష్యన్ ఫెడరేషన్ అధ్యక్షుని కి మధ్య టెలిఫోన్ ద్వారా జరిగిన సంభాషణ
ప్రధాన మంత్రి శ్రీ నరేంద్ర మోదీ తో రష్యన్ ఫెడరేషన్ అధ్యక్షుడు శ్రీ వ్లాదిమీర్ పుతిన్ ఈ రోజు టెలిఫోన్ లో మాట్లాడారు.
ప్రధాన మంత్రి పుట్టిన రోజు సందర్భం లో రష్యా అధ్యక్షుడు ఆయన కు శుభాకాంక్షలు తెలిపారు. దీనికి గాను శ్రీ పుతిన్ కు ప్రధాన మంత్రి శ్రీ మోదీ ధన్యవాదాలు తెలియజేశారు.
భారతదేశాని కి, రష్యా కు మధ్య ఏర్పడ్డ ‘ప్రత్యేకమైన, విశేషాధికారాలతో కూడిన వ్యూహాత్మక భాగస్వామ్యాన్ని’ మరింత బలపరచాలన్న దృఢ దీక్ష ను ఇద్దరు నేతలూ పునరుద్ఘాటించారు. కొవిడ్-19 మహమ్మారి నేపథ్యంలో సైతం ద్వైపాక్షిక చర్చల్లో పురోగతి చోటుచేసుకొంటున్నందుకు వారు హర్షాన్ని వ్యక్తం చేశారు. రక్షణ మంత్రి, విదేశీ వ్యవహారాల మంత్రి ఇటీవల మాస్కో ను సందర్శించడం ఫలప్రదం గా ముగిసిన సంగతిని నేతలిద్దరూ ఈ సందర్భం లో ప్రస్తావించారు.
ఎస్సిఒ కు, బిఆర్ఐసిఎస్  కు ఈ ఏడాది లో కూడా రష్యా విజయవంతంగా అధ్యక్షత వహిస్తున్నందుకుగాను ప్రెసిడెంట్ శ్రీ పుతిన్ కు ప్రధాన మంత్రి శ్రీ మోదీ ధన్యవాదాలు తెలిపారు. ఈ సంవత్సరం లోనే జరగనున్న ఎస్సిఒ, బ్రిక్స్ శిఖర సమ్మేళనాల తో పాటు భారతదేశం నిర్వహించనున్న కౌన్సిల్ ఆఫ్ ఎస్సిఒ హెడ్స్ ఆఫ్ గవర్నమెంట్ సమావేశం లో కూడా పాల్గొనాలని తాను ఆసక్తి గా ఎదురుచూస్తున్నానని ఆయన అన్నారు.
భారతదేశం తో ద్వైపాక్షిక సంబంధాల ను పటిష్టం చేసుకోవడానికి అధ్యక్షుడు శ్రీ పుతిన్ వ్యక్తిగతంగా నిబద్ధత ను చాటుతున్నందుకు ఆయనకు ప్రధాన మంత్రి శ్రీ మోదీ ధన్యవాదాలు తెలిపారు. ఇరుపక్షాల కు వీలైన సమయం లో తదుపరి ద్వైపాక్షిక శిఖర సమ్మేళనం లో పాలుపంచుకోవడాని కి భారతదేశానికి విచ్చేయనున్న అధ్యక్షుడు శ్రీ పుతిన్ కు స్వాగతం పలకడం కోసం తాను వేచిఉన్నానని ప్రధాన మంత్రి శ్రీ మోదీ అన్నారు.
(
వ్యవసాయ మంత్రిత్వ శాఖ
లాక్ డౌన్ సమయంలో వ్యవసాయరంగాన్ని ఆదుకోవడానికి కేంద్ర వ్యవసాయశాఖ చేపట్టిన కార్యక్రమాలు
కోవిడ్ -19 మహమ్మారిపై పోరాటంలో భాగంగా దేశవ్యాప్తంగా కేంద్ర ప్రభుత్వం లాక్ డౌన్ విధించింది. ఈ సమయంలో రైతులకు, వ్యవసాయ రంగానికి అండగా వుండేందుకు కేంద్ర వ్యవసాయశాఖ అనేక కార్యక్రమాలు చేపట్టింది. దీనికి సంబంధించిన వివరాలు ఈ విధంగా వున్నాయి.
(ఈ ఏడాది రబీ సీజన్ కు సంబంధించి రైతుల దగ్గరనుంచి 1, 21, 883 మెట్రిక్ టన్నుల పప్పుదినుసులు, నూనెగింజలను నాఫెడ్ కొనుగోలు చేయడం జరిగింది. దీనికోసం రూ. 596 కోట్లను ఖర్చు చేశారు.తద్వారా 89, 145 మంది రైతులు లబ్ధి పొందారు.
ఆయా రాష్ట్రాలు, కేంద్ర పాలిత ప్రాంతాల్లో ప్రధాన మంత్రి గరీబ్ కళ్యాణ్ యోజన కింద 5, 516 మెట్రిక్ టన్నుల పప్పుదినుసులను పంపిణీ చేయడం జరిగింది.
మార్చి 24న దేశవ్యాప్తంగా లాక్డౌన్ విధించారు. అప్పటినుంచీ ప్రధానమంత్రి కిసాన్ సమ్మాన్ నిధి పథకం కింద 8.31 కోట్ల మంది రైతు కుటుంబాలకు లబ్ధి చేకూర్చడం జరిగింది. ఇందుకోసం ఇంతవరకూ రూ. 16, 621 కోట్లను విడుదల చేశారు.
దేశవ్యాప్తంగా వ్యవసాయరంగంలో నెలకొన్న పరిస్థితిని అంచనా వేయడానికిగాను ఏప్రిల్ 13న కేంద్ర వ్యవసాయశాఖ కార్యదర్శి నేతృత్వంలో వీడియో కాన్ఫరెన్స్ సమావేశం జరిగింది. వ్యవసాయ, వ్యవసాయ అనుబంధ రంగాలకు చెందిన వస్తువుల ఎగుమతులకు ఎలాంటి ఇబ్బందులు కలగకుండా చూడడానికిగాను వారు ఎదుర్కొంటున్న సమస్యలను తెలుసుకోవడం జరిగింది. వ్యవసయా ఉత్పత్తులు, ఎగుమతులకు చెందిన పలుసంఘాల ప్రతినిధులు ఈ కార్యక్రమంలో పాల్గొని తమ సమస్యలను వివరించారు. పండ్లు, కూరగాయలు, బస్మతి బియ్యం, బస్మతేతర బియ్యం, విత్తనాలు, పువ్వులు, మొక్కలు, సేంద్రీయ ఉత్పత్తులు, వ్యవసాయ పరికరాలు, యంత్రాలు మొదలైన వాటిని ఎగుమతిచేస్తున్నవారందరూ ఇందులో వున్నారు.
ఎగుమతిదారులకు వచ్చిన సమస్యల్లో కొన్ని ఇలా వున్నాయి. కార్మికులు అందుబాటులో లేకపోవడం, రాష్ట్రాల మధ్యన రవాణాలో సమస్యలు, ముడి పదార్థాల కొరత, ఫైటో శానిటరీ సర్టిఫికేషన్, కొరియర్ సేవలు లేకపోవడం, నౌకాశ్రయాలవద్ద సమస్యలు మొదలైనవి ఈ సమావేశంలో ముఖ్యంగా ప్రస్తావనకొచ్చాయి. వీటినన్నిటినీ పరిష్కరించి వ్యవసాయ, వ్యవసాయ అనుబంధరంగాలకు చెందిన వస్తువుల ఎగుమతులు, దిగుమతులు సాఫీగా జరిగేలా చూస్తామని ప్రభుత్వం భరోసా కల్పించింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశంలో సుస్థిర తీర నిర్వహణ అనే అంశంపై జాతీయ సదస్సును నిర్వహించిన పర్యావరణ, అటవీ మరియు వాతావరణ మార్పుల మంత్రిత్వ శాఖ
భారతదేశంలో సుస్థిర తీర నిర్వహణ అనే అంశంపై ఏర్పాటైన మొదటి జాతీయ సదస్సును కేంద్ర పర్యావరణ, అటవీ మరియు వాతావరణ మార్పుల శాఖ మంత్రి శ్రీ భూపేందర్ యాదవ్ ఈరోజు భువనేశ్వర్లో ప్రారంభించారు.
గ్రీన్ క్లైమేట్ సంస్థ అందించిన ఆర్థిక సహకారంతో ఈ సదస్సును ఎన్హాన్సింగ్ క్లైమేట్ రెసిలెన్స్ ఆఫ్ ఇండియాస్ కోస్టల్ కమ్యూనిటీస్ ఏర్పాటు చేసింది. సముద్ర తీరం, సముద్ర జీవవైవిధ్యం, వాతావరణ సమస్యలు, తీరప్రాంత కాలుష్యం అనే మూడు పరస్పర సంబంధం ఉన్న అంశాలపై దృష్టి సారించడానికి భారతదేశంలో మొత్తం 13 తీరప్రాంత రాష్ట్రాల అధికారులను ఒకే వేదికపైకి తీసుకురావాలన్న లక్ష్యంతో సదస్సు ఏర్పాటయింది.
ముఖ్యమైన మూడు అంశాలపై దృష్టి సారించి లక్ష్యాలను సాధించేందుకు పటిష్టమైన వ్యవస్థకు సదస్సు కృషి చేస్తుంది. సంబంధిత వర్గాలు ఒకరితో ఒకరు కలిసి పని చేసేందుకు గల అవకాశాలను గుర్తించడంతో పాటు అవసరమైన నిధులు సమకూర్చేందుకు ప్రణాళిక రూపొందిస్తారు.
సదస్సును ప్రారంభించిన అనంతరం ఏర్పాటైన సమావేశంలో ప్రసంగించిన శ్రీ భూపేందర్ యాదవ్ భారతదేశం 7500 కిలోమీటర్ల పొడవైన తీర ప్రాంతం కలిగి ఉందని తెలిపారు. ప్రపంచంలో ఇది ఏడవ పెద్ద తీర ప్రాంతమని ఆయన వివరించారు. దేశ జనాభాలో 20 శాతం మంది ప్రజలు సముద్ర తీర ప్రాంతాల్లో నివసిస్తున్నారని అన్నారు. దేశ తీర ప్రాంతం వ్యూహాత్మక, ఆర్థిక మరియు సామాజిక ప్రాముఖ్యతను కలిగి ఉందని మంత్రి పేర్కొన్నారు. దేశంలో తీర ప్రాంతంలో నాలుగు మెట్రోపాలిటన్ నగరాలు ఉన్నాయని గుర్తు చేశారు. దేశ తీర ప్రాంతాల్లో 17,000 కంటే ఎక్కువ జాతుల మొక్కలు మరియు జంతువులు జీవించేందుకు అనువైన వైవిధ్యమైన పర్యావరణ వ్యవస్థ ఉందని అన్నారు. మారుతున్న వాతావరణ పరిస్థితులకు అనుగుణంగా తీర ప్రాంతాల్లో నివసిస్తున్న ప్రజలకు అవసరమైన సౌకర్యాలు కల్పించాల్సి ఉంటుందని మంత్రి అన్నారు.
"భారతదేశం తన సవరించిన ఎన్డిసిలను సమర్పించిన నేపథ్యంలో జరుగుతున్న ఈ సమావేశం ముఖ్యమైన నిర్ణయాలు తీసుకోవాలని శ్రీ భూపేందర్ యాదవ్ సూచించారు. లక్ష్యాన్ని చేరుకోవడానికి బహుళ-రంగాల భాగస్వామ్యాన్ని రూపొందించడానికి కృషి జరగాలని ఆయన అన్నారు.
ఈ సందర్భంగా మాట్లాడిన పర్యావరణం, అటవీ & వాతావరణ మార్పుల శాఖ సహాయ మంత్రి శ్రీ.అశ్విని కుమార్ చౌబే దేశ తీర ప్రాంతాలకు స్థితిస్థాపకత మరియు స్థిరత్వం యొక్క సంభాషణలను తీసుకురావడానికి ఇటువంటి సమావేశాలు అవసరమని అన్నారు. ప్రధానమంత్రి శ్రీ నరేంద్ర మోదీ ప్రకటించిన 'లైఫ్' ఉద్యమంలో కూడా ఇటువంటి సమావేశాలను నిర్వహించాలని సూచించారని మంత్రి తెలిపారు.
ప్రస్తుత పరిస్థితుల్లో సుస్థిర తీర నిర్వహణ అనేది ఒక ముఖ్యమైన అంశంగా గుర్తింపు పొందింది. సమర్థవంతమైన తీర నిర్వహణలో సమాచార ఆధారిత విధానాలు మరియు నిర్వహణ వ్యవస్థ, భాగస్వామ్య పరిరక్షణ నమూనాలు మరియు వాటాదారుల మధ్య సంబంధాలు కీలక అంశాలుగా ఉంటాయి.
యూఎన్డీపీ సహకారంతో తీరప్రాంత ప్రజల జీవన స్థితిగతులను మెరుగుపరిచేందుకు ఒడిశా, ఆంధ్రప్రదేశ్ మరియు తమిళనాడు రాష్ట్రాల్లో ప్రత్యేక కార్యక్రమం అమలు జరుగుతోంది. గ్రీన్ క్లైమేట్ ఫండ్  సహకారంతో ప్రజల అవసరాలకు అనుగుణంగా తీర ప్రాంత నిర్వహణ కోసం పటిష్ట ప్రణాళిక రూపొందించి పర్యావరణ వ్యవస్థ మరియు సమాజ-ఆధారిత విధానాలను అమలు చేయాలన్న లక్ష్యంతో కార్యక్రమాలు అమలు జరుగుతున్నాయి.
మానవ వనరుల అభివృద్ధి మంత్రిత్వ శాఖ
రిజిస్ట్రేషన్ రుసుము లేకుండా డీజీ లాకర్ తో ఓటిపిఆర్ఎంఎస్ సర్టిఫికెట్ల అనుసంధానం :కేంద్ర విద్యాశాఖ మంత్రి వెల్లడి
ధృవీకరించబడిన ఆన్లైన్ టీచర్ పపిల్ రిజిస్ట్రేషన్ మేనేజ్మెంట్ సిస్టమ్  సర్టిఫికెట్లకు ఇబ్బంది లేకుండా పొందడానికి సర్టిఫికెట్లను డిజిలాకర్తో అనుసంధానము చేయాలని నిర్ణయించినట్లు కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' ప్రకటించారు. జారీచేయబడిన ఒటిపిఆర్ఎంఎస్ సర్టిఫికేట్లు డిజిలాకర్ కు బదిలీ అవుతాయని వీటిని నేషనల్ కౌన్సిల్ ఫర్ టీచర్ ఎడ్యుకేషన్  వెబ్సైట్ https://ncte.gov.in/website/DigiLocker.aspx మరియు digilocker.gov.in/.లలో చూసుకోవచ్చునని మంత్రి తెలిపారు.డిజిలాకర్ యాప్ ను ఆండ్రాయిడ్ మరియు ఐఫోన్ లలో డౌన్లోడ్ చేసుకోవచ్చు.
(ఒటిపిఆర్ఎంఎస్ సర్టిఫికెట్లను పొందటానికి రిజిస్ట్రేషన్ ఫీజుగా వసూలు చేస్తున్న 200 రూపాయలను రద్దు చేస్తునట్టు మంత్రి ప్రకటించారు. వ్యాపార లావాదేవీలను సులభంగా డిజిటల్ విధానంలో నిర్వహించడానికి సంబంధిత వర్గాలకు ఇది సాధికారత కల్పిస్తుంది.
ప్రధాన మంత్రి కార్యాలయం
ఇజ్ రాయల్ ప్రధాని శ్రీ నఫ్తాలీ బెనెట్ తో టెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
ఇజ్ రాయల్ ప్రధాని శ్రీ నఫ్తాలీ బెనెట్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
శ్రీ బెనెట్ కోవిడ్-19 సంక్రమణ అనంతరం త్వరగా కోలుకొన్నందుకు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఇజ్ రాయల్ లో ఇటీవల జరిగిన ఉగ్రవాద దాడుల లో చాలా మంది ప్రాణాలను కోల్పోయినందుకు శ్రీ నరేంద్ర మోదీ తన సంతాపాన్ని వ్యక్తం చేశారు.
ఇద్దరు నేత లు యూక్రేన్ లో వర్తమాన స్థితి సహా ఇటీవల చోటు చేసుకొన్న వివిధ భౌగోళిక, రాజకీయ ఘటనల పై విస్తృతంగా చర్చించారు. వారు ప్రస్తుతం కొనసాగుతున్నటువంటి ద్వైపాక్షిక సహకారపూర్వక కార్యక్రమల ను కూడా సమీక్షించారు.
శ్రీ బెనెట్ కు అతి త్వరలో భారతదేశం లో స్వాగతం పలకాల ని తనకు ఉత్సుకత గా ఉందని ప్రధాన మంత్రి అన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
దేశంలో టెక్నాలజీ  కేంద్రాలు
దేశంలో 1967 నుంచి 1999 మధ్య కాలంలో భారత ప్రభుత్వ సూక్ష్మ, చిన్న మరియు మధ్యతరహా సంస్థల మంత్రిత్వ శాఖ  18
టెక్నాలజీ  కేంద్రాలు ఏర్పాటు చేసింది. అంతకు ముందు వాటిని టూల్ రూమ్స్  మరియు సాంకేతిక అభివృద్ధి కేంద్రాలు  అని పిలిచేవారు. దేశవ్యాప్తంగా ఇవి సాధారణ ఇంజనీరింగ్, ఆటోమేషన్, హ్యాండ్ టూల్స్, ప్లాస్టిక్స్, ఆటో విడిభాగాలు, ఎలక్ట్రికల్ & ఎలక్ట్రానిక్స్, ఫోర్జింగ్ & ఫౌండ్రీ, స్పోర్ట్స్ గూడ్స్, లెదర్ & ఫుట్వేర్, సువాసన & రుచులు మొదలైనవి MSMEలు మరియు ఉపకరణాల రూపకల్పన, అభివృద్ధి మరియు తయారీ కోసం పరిశ్రమలకు మద్దతు ఇవ్వడానికి , జిగ్లు & ఫిక్చర్ రంగాలు మొదలైనవి. MSMEలకు చిన్న చిన్న పనులు, ప్రెసిషన్ ప్రొడక్షన్ మరియు టెక్నికల్ కన్సల్టెన్సీలో టెక్నాలజీ కేంద్రాలు మద్దతు ఇస్తున్నాయి

ఈ టెక్నాలజీ కేంద్రాల  ప్రాథమిక లక్ష్యాలలో పరిశ్రమలకు, ప్రధానంగా దేశంలోని MSMEలకు
ఈ కింది మార్గాల ద్వారా మద్దతు ఇవ్వడం:--
అధునాతన తయారీ సాంకేతికతలకు ప్రవేశ సౌలభ్యం కల్పించడం.
సాంకేతిక అభివృద్ధికోసం మానవశక్తికి నైపుణ్యం అందించడం
MSMEలకు సాంకేతిక మరియు వ్యాపార సలహా మద్దతును అందించడం.
MSMEలకు సేవలందించడంలో ఇప్పటికే ఉన్న18 TCల విజయాన్ని దృష్టిలో ఉంచుకుని, దేశవ్యాప్తంగా మరిన్ని సాంకేతిక కేంద్రాలను  ఏర్పాటు చేయడం ద్వారా TCల నెట్వర్క్ను బలోపేతం చేయడం గట్టి ఆవశ్యకతగా భావించడం జరిగింది.
తదనుగుణంగా టెక్నాలజీ సెంటర్ సిస్టమ్స్ ప్రోగ్రామ్  కింద, దేశవ్యాప్తంగా 15 కొత్త సాంకేతిక కేంద్రాలను స్థాపించడం జరుగుతోంది .
1967 నుంచి 1999 మధ్య కాలంలో MSME మంత్రిత్వ శాఖ 18 టెక్నాలజీ  కేంద్రాలు ఏర్పాటుచేసింది. ఇప్పుడు టెక్నాలజీ సెంటర్ సిస్టమ్స్ ప్రోగ్రామ్  కింద మరో 15 కొత్త సాంకేతిక కేంద్రాలను స్థాపించడం జరుగుతోంది. మొత్తం 33 టెక్నాలజీ కేంద్రాలు ఉన్నప్పటికినీ అవి అధిక సంఖ్యలో ఉన్న MSMEలకు సేవలు అందించలేవు. అందువల్ల అన్ని ఎం ఎస్ ఎం ఈ లకు సేవలు అందించడానికి వీలుగా "కొత్త టెక్నాలజీ కేంద్రాలు / విస్తరణ కేంద్రాల ఏర్పాటు" పథకాన్ని ఆర్ధిక వ్యవహారాల క్యాబినెట్ కమిటీ ఆమోదించింది. ఆ విధంగా 20 కొత్త టెక్నాలజీ కేంద్రాలు , 100 విస్తరణ కేంద్రాల ఏర్పాటుకు మార్గం సుగమమైంది.
టెక్నాలజీ కేంద్రాల ఏర్పాటులో ప్రభుత్వానికి ఎదురవుతున్న సవాళ్లు ఈ విధంగా ఉన్నాయి: --
టెక్నాలజీ కేంద్రాల ఏర్పాటుకు అవసరమైన భూముల కేటాయింపులో రాష్ట్ర ప్రభుత్వ జాప్యం ;
నిర్మాణ పనులు ప్రారంభించడానికి వీలుగా వివిధ స్థానిక అధికారుల నుంచి మాస్టర్ ప్లాన్ ఆమోదం, ఏర్పాటునకు సమ్మతి వంటి నిర్మాణ పూర్వ అనుమతులు పొందడంలో ఆలస్యం;
కోవిడ్ -19 మహమ్మారి కారణంగా ప్రపంచవ్యాప్తంగా సరఫరా శృంఖల దెబ్బతిన్నది. దీని ఫలితంగా TCSP కింద కొత్త మరియు ఇప్పటికే ఉన్న TCలకు మెషిన్ల సరఫరా ఆలస్యం అయింది;
కోవిడ్ -19 వ్యాప్తి మరియు తదుపరి లాక్డౌన్ల కారణంగా వివిధ నిర్మాణ ప్రదేశాలలో సివిల్ నిర్మాణ పనులపై ప్రభావం పడింది.
సాంకేతిక కేంద్రాలలో పనులకోసం తుది యంత్రాల తయారీకి అవసరమైన వివిధ భాగాలను దిగుమతి చేసుకోవాల్సి ఉంది. నౌకల రవాణాకు ఓడరేవులకు చాలా కాలం అనుమతి రాణి కారణంగా అది సమయానికి జరగలేదు. దీనివల్ల తుది యంత్రాల తయారీని, వాటిని నిర్మాణ ప్రదేశాలలో అంతిమ డెలివరీ కూడా జాప్యం జరిగింది.
టెక్నాలజీ సెంటర్ సిస్టమ్స్ ప్రోగ్రామ్  కింద 15 కొత్త సాంకేతిక కేంద్రాలను స్థాపించడం జరుగుతోంది. కొత్త కేంద్రాలు ఏర్పాటు చేసే ప్రదేశం, ప్రతి కేంద్రం ఏర్పాటుకు అయ్యే అంచనా వ్యయం తదితర వివరాల జాబితా అనుబంధం -బిలో జతచేయడం జరిగింది.
అనుబంధం - ఏ
(Visitor Counter : 32
ప్రధాన మంత్రి కార్యాలయం
భారతదేశ క్రికెట్ క్రీడాకారుడు శ్రీ చేతేశ్వర్ పుజారా తన వందో టెస్ట్ మ్యాచ్ ఆడడాని కన్నా ముందు ప్రధాన మంత్రి శ్రీ నరేంద్ర మోదీ తో సమావేశమయ్యారు
భారతదేశాని కి చెందిన క్రికెట్ క్రీడాకారుడు శ్రీ చేతేశ్వర్ పుజారా తన వందో టెస్ట్ మ్యాచ్ లో ఆడడాని కన్నా ముందు ప్రధాన మంత్రి శ్రీ నరేంద్ర మోదీ తో ఈ రోజు న ప్రధాన మంత్రి నివాసం లో సమావేశమయ్యారు. ఈ భేటీ లో శ్రీ చేతేశ్వర్ పుజారా సతీమణి పూజ గారు కూడా పాలుపంచుకొన్నారు. శ్రీ పుజారా కు శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘మీ సతీమణి పూజ గారి తోను మరియు మీ తోను ఈ రోజు న భేటీ అయినందుకు ఆనందం కలిగింది. మీ వందో టెస్ట్ మ్యాచ్ మరియు మీ కెరియర్ కు గాను ఇవే శుభాకాంక్ష లు.
@cheteshwar1’’ అని పేర్కొన్నారు.
(
ప్రధాన మంత్రి కార్యాలయం
2023 సంవత్సర యోగ అంతర్జాతీయ దినాని కి 100 రోజులు ఉందన్న సంగతి ని స్మరించుకొనేందుకు 3- రోజుల పాటు నిర్వహించే యోగ మహోత్సవ్ 2023 లో పాలుపంచుకోవాలని అందరికీ విజ్ఞప్తి చేసిన ప్రధాన మంత్రి
యోగ మహోత్సవ్ 2023 లో పాలుపంచుకోవాలంటూ ప్రధాన మంత్రి శ్రీ నరేంద్ర మోదీ ప్రతి ఒక్కరికి విజ్ఞప్తి చేశారు. 2023 సంవత్సర యోగ అంతర్జాతీయ దినాని కి ఇంకా 100 రోజులు ఉందని స్మరించుకొనేందుకు గాను యోగ మహోత్సవ్ ను మూడు రోజుల పాటు, అంటే 2023 మార్చి నెల 13వ తేదీ మరియు 14వ తేదీ లలో న్యూ ఢిల్లీ లోని తాల్ కటోరా స్టేడియమ్ లోను, మరి అదే విధం గా మార్చి 15వ తేదీ నాడు మొరార్జీ దేసాయి నేశనల్ ఇన్ స్టిట్యూట్ ఆఫ్ యోగ లోను, నిర్వహించనున్నారు.
ఆయుష్ మంత్రిత్వ శాఖ ట్వీట్ ను ప్రధాన మంత్రి శేర్ చేస్తూ,
‘‘యోగ దినాని కి ఇంకొక వంద రోజులే మిగిలి ఉంది; దానిని ఉత్సాహం గా పాటించండి అంటూ మీకందరిని నేను కోరుతున్నాను. మరి మీరు గనక యోగ ను మీ జీవనం లో ఒక భాగం గా చేసుకొనకపోయి ఉన్నట్లయితే గనక సాధ్యమైనంత త్వరలో ఆ పని ని చేయవలసింది’’ అంటూ ఒక ట్వీట్ లో పేర్కొన్నారు.
మంత్రిమండలి
వైట్ గూడ్స్  రంగానికి ఉత్పాదకతతో కూడిన ప్రోత్సాహక  పథకానికి కేంద్ర క్యాబినెట్ ఆమోదం
ఈ ఉత్పత్తుల తయారీకి ఐదేళ్లలో రూ. 6,238 కోట్ల ప్రోత్సాహకాలు
ఐదేళ్లలో రూ. 1.68 లక్షల కోట్ల విలువ చేసే ఉత్పత్తులు రూ. 64,400 కోట్ల ఎగుమతులు జరుగుతాయని అంచనా
ఐదేళ్లలో 7,920 కోట్ల రూపాయల అదనపు పెట్టుబడులు వస్తాయని , ప్రత్యక్ష మరియు పరోక్ష ఆదాయాలుగా రూ. 49,300 కోట్లు సమకూరుతాయని నాలుగు లక్షల ఉద్యోగాలు వస్తాయని అంచనా
'ఆత్మనిర్భర్ భారత్' సాధనలో మరో ముఖ్యమైన అడుగుగా ఈ రోజుప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం వైట్ గూడ్స్ రంగానికి రూ. 6,238 కోట్ల రూపాయల విలువ చేసే ఉత్పాదకతతో కూడిన ప్రోత్సాహక  పథకానికి ఆమోదం తెలిపింది.
అంతర్జాతీయ పోటీని తట్టుకొని అభివృద్ధి సాధించే విధంగా భారతదేశ తయారీ రంగాన్ని తీర్చిదిద్దడానికి ఎదురవుతున్న అడ్డంకులను తొలగించి అభివృద్ధికి అనువైన వాతావరణాన్ని నెలకొల్పాలన్న లక్ష్యంతో ఈ పథకానికి రూపకల్పన జరిగింది. ఉత్పత్తి రంగంలో భారతదేశం ప్రపంచంలో కీలక పాత్ర పోషించడానికి ఉపకరించే వ్యవస్థను రూపొందించడానికి ఈ పథకం దోహదపడుతుంది. ఈ పథకం ద్వారా భారీ ఎత్తున విదేశీ పెట్టుబడులు రావడంతో పాటు ఉపాధి అవకాశాలు మెరుగుపడి ఎగుమతులు మరింత పెరుగుతాయని ఆశిస్తున్నారు.
మంత్రివర్గం ఆమోదించిన పిఎల్ఐ పథకం ఎయిర్ కండిషనర్లు మరియు ఎల్ఇడి లైట్ల తయారీ సంస్థలకు ఐదేళ్ల కాలానికి భారతదేశంలో తయారయ్యే వస్తువుల అమ్మకాలపై 4% నుండి 6% వరకు ప్రోత్సాహాన్ని కల్పిస్తుంది. గుర్తించిన ప్రాంతాల్లో విదేశీ పెట్టుబడులను ఆకర్షించడానికి వివిధ రకాల వస్తువుల తయారీకి విభాగాలను గుర్తించడం జరిగింది. భారతదేశం అవసరమైన సామర్ధ్యం లేకపోవడంతో ప్రస్తుతం ఉత్పత్తి కాకుండా వున్న వస్తువులు, ఉప భాగాల తయారీలో ఉత్పత్తులను ప్రోత్సహించడానికి ప్రత్యేక ప్రోత్సాహకాలను అందించడం జరుగుతుంది. పూర్తయిన వస్తువులను బిగించడానికి ఈ ప్రోత్సాహకాలు వర్తించవు.
అర్హత ప్రమాణాలు కలిగి వున్న సంస్థలు పథకం ప్రయోజనాలను పొందుతాయి. కొత్తగా పెట్టుబడులు పెట్టె సంస్థలకు ఈ ప్రోత్సాహకాలు అందుబాటులో ఉంటాయి. సంబంధిత సంవత్సరంలో ప్రోత్సాహకాలను పొందడానికి ఆ సంవత్సరంలో మొత్తం పెట్టిన పెట్టుబడులను మరియు వస్తువుల విలువకి నిర్దేశించిన కొలమానాలను అమలు చేయవలసి ఉంటుంది.
ఇదే వస్తువుల కోసం ప్రభుత్వం అమలు చేస్తున్న ఇతర ఉత్పాదకతతో కూడిన ప్రోత్సాహక పథకాల ద్వారా లభ్ది పొందుతున్న సంస్థలు నూతన పథక పరిధిలోకి రావు. అయితే, ఈ సంస్థలు కేంద్ర ప్రభుత్వం లేదా రాష్ట్రాల ప్రభుత్వాలు అమలు చేస్తున్న పథకాల ద్వారా తమకు వర్తించే ప్రయోజనాలను పొందడానికి అవకాశం ఉంటుంది. ఈ పథకాన్ని ఏ ఒక్క ప్రాంతం లేదా కొంతమందికి మాత్రమే కాకుండా యావత్ భారతదేశంలో అమలు చేయడం జరుగుతుంది. అనేక ఎంఎస్ఎంఇలతో సహా పలు ప్రపంచ, దేశీయ కంపెనీలు ఈ పథకం వల్ల ప్రయోజనం పొందే అవకాశం ఉంది.
ఎసి మరియు ఎల్ఇడి పరిశ్రమల్లో ప్రస్తుతం ఉన్న వృద్ధి రేటు కంటే ఎక్కువ వృద్ధి రేటును సాధించడానికి, ఈ రంగంలో దేశాన్ని ప్రపంచంలో అగ్రగామిగా తీర్చి దిద్దే సౌకర్యాలను అందించి దీనిని అవసరమైన వాతావరణాన్ని కల్పించడంలో ఈ పథకం కీలకపాత్ర పోషిస్తుందని భావిస్తున్నారు. స్వదేశీ విదేశీ మార్కెట్లలో అమ్మకాలను సాగించడానికి జాతీయ అంతర్జాతీయ ప్రమాణాల మేరకు వస్తువులను తప్పనిసరిగా ఉత్పత్తి చేయవలసి ఉంటుంది. దీనివల్ల పరిశోధన ఆవిష్కరణల రంగాలలో పెట్టుబడులు వస్తాయి.
రానున్న ఐదేళ్ల కాలంలో పిఎల్ఐ పథకం వల్ల రూ. 7,920 కోట్ల పెట్టుబడులు వస్తాయని , ఉత్పత్తి రూ. 1,68,000 కోట్లకు చేరుకుంటుందని , రూ .64,400 కోట్ల విలువైన వస్తువులు ఎగుమతి అవుతాయని, ప్రత్యక్ష మరియు పరోక్ష మార్గాల్లో రూ.49,300 కోట్ల ఆదాయం సమకూరడమే కాకుండా నాలుగు లక్షలఉపాధి అవకాశాలు లభిస్తాయని అంచనా వేస్తున్నారు.
(
కార్పొరేట్ వ్యవహారాల మంత్రిత్వ శాఖ
ఐఈపీఎఫ్ఏ క్లయిమ్ల సెటిల్మెంట్ ప్రక్రియను సులభతరం చేసిన కార్పొరేట్ వ్యవహారాల మంత్రిత్వ శాఖ, ఐఈపీఎఫ్ఏ
- వ్యాపార నిర్వహణ సులభతరం చేయడం, జీవనాన్ని మరింత సులభతరం చేసే దిశలో ఇదో ముందడుగు..
'ఈజ్ ఆఫ్ లివింగ్', 'ఈజ్ ఆఫ్ డూయింగ్ బిజినెస్' అనే భారత ప్రభుత్వ లక్ష్యం, దృక్పథం వైపుగా కేంద్ర కార్పొరేట్ వ్యవహారాల మంత్రిత్వ శాఖ , ఇన్వెస్టర్ ఎడ్యుకేషన్ అండ్ ప్రొటెక్షన్ ఫండ్ అథారిటీ  సంస్థ ఒక ముందడుగు వేసింది.
ఇన్వెస్టర్ ఎడ్యుకేషన్ అండ్ ప్రొటెక్షన్ ఫండ్ అథారిటీ కింద వివిధ అవసరాలకు సంబంధించిన వివిధ  నియమాలు , 2016 హేతుబద్ధీకరించడం ద్వారా ఆయా క్లయిమ్ పరిష్కార ప్రక్రియను మరింత సులభతరం
చేసింది. క్లయిమ్దారులకు, అడ్వాన్స్ రసీదు అవసరం మినహాయించబడింది, ఫిజికల్ మరియు డీమ్యాట్ షేర్ల కోసం వారసత్వ సర్టిఫికేట్/ ప్రొబేట్ ఆఫ్ విల్/ వీలునామా రూ.5,00,000  వరకు సడలించబడింది, డాక్యుమెంట్ల నోటరీ స్వీయతో భర్తీ చేయబడింది - అఫిడవిట్లు మరియు ష్యూరిటీ యొక్క ధృవీకరణ మరియు అవసరాలు సాపేక్షంగా సడలించబడ్డాయి. కంపెనీల కోసం, అన్క్లెయిమ్ చేయని సస్పెన్స్ ఖాతాకు సంబంధించిన పత్రాలను జోడించాల్సిన అవసరమూ సడలించబడింది. కంపెనీలకు ట్రాన్స్మిషన్ డాక్యుమెంట్ని అంగీకరించడానికి వెసులుబాటు ఇవ్వబడింది. వారసత్వ ధ్రువీకరణ పత్రం, వీలునామా మొదలైనవి అంతర్గతంగా ఆమోదించబడిన విధానాల ప్రకారం మరియు భౌతిక షేర్ సర్టిఫికేట్ను కోల్పోవడానికి వార్తాపత్రిక ప్రకటన అవసరం రూ.5,00,000 వరకు మాఫీ చేయబడింది. మార్పు యొక్క దృష్టి హక్కుదారులకు ప్రక్రియను సులభతరం చేయడం మరియు వేగవంతం చేయడం. కొత్త పాలన, వేగవంతమైన పౌర కేంద్రీకృత సేవలు మరియు టర్న్అరౌండ్ సమయం కోసం ట్రస్ట్-ఆధారిత నమూనాను ఊహించింది. ఈ మార్పులతో చాలా మంది క్లెయిమ్లు ఇన్వెస్టర్ ఎడ్యుకేషన్ అండ్ ప్రొటెక్షన్ ఫండ్ అథారిటీ  నుండి తమ షేర్లు, పెట్టుబడి మొత్తాలను క్లెయిమ్ చేయడానికి కూడా ముందుకు వస్తారని భావిస్తున్నారు. ఇప్పటి వరకు ఐఈపీఎఫ్ఏ 20,000 కంటే ఎక్కువ క్లెయిమ్లను 1.29 కోట్ల షేర్లను రీఫండ్ చేసింది. ఇలా రిఫండ్ చేసిన వాటి మార్కెట్ విలువ రూ. 1,011 కోట్లు. వీటిపై డివిడెండ్లు మరియు ఇతర మొత్తాలు రూ.20 కోట్ల కంటే ఎక్కువయినవి తిరిగి చెల్లించబడ్డాయి.
ఐఈపీఎఫ్ఏ గురించి..
కంపెనీల చట్టం 2013లోని సెక్షన్ 125  ప్రకారం ఐఈపీఎఫ్ఏ ఫండ్ నిర్వహణ కోసం కంపెనీల చట్టం 2013లోని సెక్షన్ 125 ప్రకారం ఇన్వెస్టర్ ఎడ్యుకేషన్ అండ్ ప్రొటెక్షన్ ఫండ్ అథారిటీ  స్థాపించబడింది. కంపెనీల చట్టం 2013లోని సెక్షన్లు 124 మరియు 125 ప్రకారం పెట్టుబడిదారుల విద్య, అవగాహన & రక్షణ, వాపసు క్లెయిమ్ చేయని షేర్లు, డివిడెండ్లు మరియు ఇతర మొత్తాలను సరైన హక్కుదారులకు చేరేలా చూసే దిశగా ప్రచారం చేయడం దీని ప్రధాన లక్ష్యం. ఐఈపీఎఫ్ఏ సంస్థ ఎంసీఏ యొక్క అడ్మినిస్ట్రేటివ్ నియంత్రణలో పనిచేస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
హరిద్వార్ లోని “బ్రహ్మరిషి దూధాధరి బుర్ఫానీ అంతర్జాతీయ వైద్య మరియు పరిశోధనా సంస్థ” కోవిడ్ పై చేసిన పరిశోధన అధ్యయనం ఆధారంగా కేంద్ర మంత్రి డాక్టర్ జితేంద్ర సింగ్ ఒక ప్రతిపాదనను అందుకున్నారు.
సమగ్ర ఆరోగ్య నిర్వహణపై కోవిడ్ దృష్టి కేంద్రీకరించిందని కేంద్ర మంత్రి డాక్టర్ జితేంద్ర సింగ్ ఈ రోజు ఇక్కడ అన్నారు.
కోవిడ్ పై కొత్త హోమియోపతి పరిశోధన అధ్యయనం ఆధారంగా ఒక ప్రతిపాదనను సమర్పించడానికి వచ్చిన హరిద్వార్ కు చెందిన "బ్రహ్మరిషి దూధాధరి బుర్ఫానీ అంతర్జాతీయ వైద్య మరియు పరిశోధనా సంస్థ" ప్రతినిధి బృందంతో డాక్టర్ జితేంద్ర సింగ్ సంభాషించారు. ఈ ప్రతిపాదన ప్రకారం, సంస్థ అభివృద్ధి చేసిన హోమియోపతి నివారణ కరోనా వైరస్ కు వ్యతిరేకంగా ప్రయోజనకరమైన ప్రభావాలను కలిగిస్తుంది.
ప్రతినిధి బృందం తెలియజేసిన వివరాలను ఓపికగా విన్న అనంతరం డాక్టర్ జితేంద్ర సింగ్ వారు పరిశోధన అధ్యయనం చేసి సమర్పించిన ప్రతిపాదనల మూల్యాంకనం మరియు ధృవీకరణ కోసం ఆయుష్ మంత్రిత్వ శాఖను సంప్రదించవలసిందిగా కోరారు.
ప్రపంచవ్యాప్తంగా వ్యక్తమవుతున్న వివిధ అనుభవాలు మరియు పరిశోధన అధ్యయనాల నేపథ్యంలో డాక్టర్ జితేంద్ర సింగ్ మాట్లాడుతూ, కోవిడ్ యొక్క చికిత్స మరియు నివారణకు, మానవ శరీరం యొక్క వ్యాధి రోగనిరోధక వ్యవస్థ మరియు సహజ నిరోధకత ప్రధాన పాత్ర పోషిస్తాయని పేర్కొన్నారు. అందువల్ల, ఈ ప్రపంచం కోవిడ్ మహమ్మారి వ్యాప్తికి గురైనప్పటి నుండి, వ్యాధి నిరోధక శక్తి ని పెంచే పద్ధతులను సూచించిన, ఆయుర్వేద, హోమియోపతి, యునాని, యోగా లేదా ప్రకృతివైద్యం వంటి అన్ని వైద్య విధానాలూ మంచి ప్రజాదరణ పొందాయి.
డాక్టర్ జితేంద్ర సింగ్ మాట్లాడుతూ, వివిధ వ్యాధులు మరియు రుగ్మతలను విజయవంతంగా నిర్వహించడానికి ఆరోగ్యకరమైన ఏకీకరణ మరియు వైద్య నిర్వహణ యొక్క వివిధ వైద్య విధానాల కలయిక చాలా ముఖ్యమన్న విషయాన్ని కోవిడ్ మనకు తెలియజేసిందనీ, ఇది ఏ ఒక్క వైద్య విధానం ద్వారా చికిత్సకు పూర్తిగా అనుకూలంగా ఉండకపోవచ్చుననీ, పేర్కొన్నారు.
నరేంద్ర మోదీ ప్రధానమంత్రి గా బాధ్యతలు స్వీకరించినప్పటి నుంచీ, వైద్య నిర్వహణ కోసం స్వదేశీ వైద్య విధానాల సద్గుణాలను ఆయన ఉన్నత స్థాయికి తీసుకువచ్చారని, డాక్టర్ జితేంద్ర సింగ్ గుర్తు చేశారు. ప్రతి సంవత్సరం అంతర్జాతీయ యోగా దినోత్సవాన్ని జరుపుకోవాలని ఐక్యరాజ్యసమితి చేత ఏకగ్రీవ తీర్మానాన్ని ఆమోదింపజేసింది ఆయనేననీ మరియు ఆన్ లైన్ ద్వారా ప్రపంచవ్యాప్తంగా యోగాను ప్రతి కుటుంబానికీ దగ్గర చేశారనీ, డాక్టర్ జితేంద్ర సింగ్ వివరించారు. స్వదేశీ మరియు ప్రత్యామ్నాయ వైద్య నిర్వహణ విధానాల ప్రాముఖ్యతను పరిగణలోకి తీసుకుని, ప్రత్యేకంగా ఆయుష్ మంత్రిత్వ శాఖను ఏర్పాటు చేసిన ఘనత కూడా ప్రధానమంత్రి నరేంద్ర మోదీకే దక్కుతుందని, ఆయన పేర్కొన్నారు.
<><><>
(Visitor Counter : 79
ప్రధాన మంత్రి కార్యాలయం
మణిపుర్ లోని నోనీ జిల్లాలో జరిగిన బస్సు ప్రమాదం దుర్ఘటన లో ప్రాణ నష్టం జరగడం పట్ల సంతాపం వ్యక్తం చేసినప్రధాన మంత్రి
పిఎమ్ఎన్ఆర్ఎఫ్ నుంచి ఆయనపరిహారాన్ని ప్రకటించారు
మణిపుర్ లోని నోనీ జిల్లా లో జరిగిన ఘోర బస్సు ప్రమాద దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ తీవ్ర సంతాపాన్ని వ్యక్తం చేశారు. ప్రమాదం లో మరణించిన వారి బంధువుల కు 2 లక్షల రూపాయల వంతున, గాయపడిన వారికి 50,000 రూపాయల వంతున ‘ప్రధాన మంత్రి జాతీయ సహాయ నిధి’  నుంచి పరిహారాన్ని ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘మణిపూర్ లోని నోనీ జిల్లా లో జరిగిన ఘోర బస్సు ప్రమాదం కారణం గా ప్రాణనష్టం జరిగినందుకు తీవ్ర వేదనకు లోనయ్యాను. ఈ దురదృష్టకర ఘటన లో తమ ఆప్తుల ను కోల్పోయిన వారికి కలిగిన శోకం లో నేను సైతం పాలుపంచుకొంటున్నాను. గాయపడ్డ వారు త్వరగా కోలుకోవాలని ప్రార్థిస్తున్నాను. బాధితుల కు సాధ్యమైన అన్ని విధాలుగాను సాయపడటానికి మణిపూర్ పాలనాయంత్రాంగం చొరవ తీసుకుంటోంది: ప్రధాన మంత్రి @narendramodi’’
‘‘బస్సు ప్రమాద దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతున పరిహారం ఇవ్వడం జరుగుతుంది. దుర్ఘటన లో గాయపడ్డ వారికి 50,000 రూపాయల వంతున అందజేయడం జరుగుతుంది: ప్రధాన మంత్రి@narendramodi’’ అని పేర్కొంది.
(
ప్రధాన మంత్రి కార్యాలయం
మొరాకో భూకంపంలో ప్రాణనష్టంపై ప్రధానమంత్రి సంతాపం
ఈ క్లిష్ట పరిస్థితుల్లో అన్నివిధలా చేయూతనిస్తామని ఆ దేశానికి భరోసా
మొరాకో భూకంపం ఫలితంగా పెద్ద సంఖ్యలో ప్రాణనష్టం సంభవించడంపై ప్రధానమంత్రి శ్రీ నరేంద్ర మోదీ తీవ్ర దిగ్భ్రాంతి వ్యక్తం చేశారు. ఇలాంటి కష్ట సమయంలో నేపథ్యంలో వీలైనంత మేర చేయూతనిచ్చేందుకు భారత్ సిద్ధంగా ఉందని ఆ దేశానికి భరోసా ఇచ్చారు.
ఈ మేరకు ‘ఎక్స్’ ద్వారా పోస్టు చేసిన ఒక సందేశంలో:
“మొరాకోలో భూకంపం సంభవించి పెద్ద ఎత్తున ప్రాణనష్టం కలగడం అత్యంత బాధాకరం. ఈ విషాద సమయంలో ఆ దేశ ప్రజల క్షేమం కోసం దైవాన్ని ప్రార్థిస్తున్నాను. ఈ వైపరీత్యంలో ఆత్మీయులను కోల్పోయిన కుటుంబాలకు సంతాపం తెలుపుతున్నాను. క్షతగాత్రులు త్వరగా కోలుకోవాలని ఆకాంక్షిస్తున్నాను. ప్రస్తుత క్లిష్ట పరిస్థితుల నుంచి గట్టెక్కడంలో అన్ని విధాలా చేయూతనిచ్చేందుకు భారత్ సిద్ధంగా ఉందని మొరాకో ప్రజలకు హామీ ఇస్తున్నాను” అని ప్రధానమంత్రి పేర్కొన్నారు.